cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1472
title: Effects of personal intelligence reading instruction on English reading ability and reading engagement of Thai university students

description: This study explored the impact of Personal Intelligence Reading Instruction (PIRI) on Thai university students’ English reading ability and reading engagement. The participants were 39 first-year undergraduate students majoring in English enrolled in a Paragraph Reading Strategies course. PIRI was introduced to the students for 10 weeks. For the quantitative data, the English reading ability pre- and post-test scores were compared using a dependent samples t-test. Reading Engagement Index (REI) was employed in order to compare the level of reading engagement before and after the intervention. A reading engagement checklist was also used to observe four dimensions of students’ engagement, affective, behavioral, cognitive, and social engagement. Students’ Personal Intelligence (PI) profiles were collected to study the improvement of students’ personal intelligence skills. For the qualitative data, students’ worksheets and a classroom observation form were used to triangulate the data from the PI inventory. The findings showed that there were significant differences between the students’ English reading ability pre- test mean score (M = 6.97, S.D. = 2.59) and their post-test mean score (M = 8.31, S.D. = 2.31). The students’ self-reports of REI were associated with positive changes in behavioral, affective, cognitive and social engagement of the reading engagement checklist. Although the students had low level of intrinsic motivation, they were confident readers using more cognitive strategies and social engagement. These findings were correlated with students’ strategy use according to their Personal Intelligence profiles. The students showed a preference of intrapersonal intelligence such as goal setting and monitoring. Data obtained from classroom observations and student worksheets also was consistent to the students’ levels of personal intelligences. Based on the findings, reading improvement and reading engagement through PIRI instructional method should be encouraged, as it is a factor likely to foster students’ reading ability confidence in reading.
DOI: 10.14457/cu.the.2013.1473
title: Copolymerization of ethylene/1-olefin with titanocene and zirconocene catalysts in homogeneous system

description: For polyethylene production, Ziegler-Natta and metallocene catalysts are commonly used for producing polyethylene. The use of metallocene catalyst activated with methylaluminoxane exhibits very high activity in polymerization. Therefore, many studies have been considered to develop and improve the catalytic performance of metallocene catalyst. The study was divided into three parts. Regarding to the first part, the effect of octamethyltetrahydorodibenzo substituent on fluorenyl ligand of CGC catalyst for ethylene/1-hexene copolymerization was investigated. The results show that this substituent on fluorenyl ligand enhanced the activity. The obtained polymer possessed high molecular weight with narrow molecular weight distribution. This is because the substituent increases electron density on active species leading to an increase in the propagation rate. NMR analysis also shows that the octamethyltetrahydorodibenzofluorenyl-ligated complex had the higher 1-hexene incorporation. This complex was found to be an excellent catalyst for ethylene and 1-olefin copolymerization. Thus, the second part was chosen this complex as catalyst and applied it for ethylene and 1-hexene with dicyclopentadiene terpolymerization. It was found that this complex shows high efficient for synthesizing terpolymer. Dicyclopentadiene was found to be a promising alternative termonomer to produce polyolefin containing functional group and offered new polyolefin with specified functions. For the third study, the influence of comonomer chain length in zirconocene system was investigated. The observed results can be divided into two cases; short chain length comonomer and long chain length comonomer. However, comonomer chain length does not significantly affect on the melting temperature and comonomer distribution.
DOI: 10.14457/cu.the.2013.1474
title: เครื่องบันทึกคลื่นไฟฟ้าหัวใจแบบพกพา 2 ช่องสัญญาณที่มีการลดทอนสัญญาณรบกวนจากไฟบ้านแบบปรับตัวได้

description: วิทยานิพนธ์ฉบับนี้นำเสนออุปกรณ์ต้นแบบเครื่องบันทึกคลื่นไฟฟ้าหัวใจแบบพกพา 2 ช่องสัญญาณ ที่มีการลดทอนสัญญาณรบกวนจากไฟบ้านด้วยตัวกรองทางดิจิทัลแบบปรับตัวได้ โดยประกอบด้วยวงจรวัดคลื่นไฟฟ้าหัวใจสองช่องสัญญาณโดยมีอัตราขยายอยู่ที่ 600 เท่า มีแบนด์วิทช์อยู่ที่ 0.05 ถึง 200 เฮิรตซ์ สัญญาณคลื่นไฟฟ้าหัวใจที่ได้เป็นสัญญาณจาก lead II และ lead III มีไมโครคอนโทรลเลอร์สำหรับทำการแปลงค่าจากสัญญาณแอนะล็อกเป็นสัญญาณดิจิทัลด้วยความถี่ในการสุ่มสัญญาณที่ 1,000 เฮิรตซ์ โดยสัญญาณที่จะนำมาแปลงจะมีสามสัญญาณด้วยกันได้แก่ สัญญาณคลื่นไฟฟ้าหัวใจสองสัญญาณและสัญญาณจากโหมดร่วม ซึ่งจะใช้ในการลดทอนสัญญาณรบกวนจากไฟบ้าน ค่าที่ได้ออกมาจากการแปลงจะถูกส่งให้ไมโครคอนโทรลเลอร์อีกตัวหนึ่ง เพื่อนำมาลดทอนสัญญาณรบกวนด้วยตัวกรองแบบปรับตัวได้ ซึ่งมีการออกแบบให้ค่าของขั้นการปรับตัวมีการเปลี่ยนแปลงได้ตามเวลา เพื่อให้ตัวกรองสามารถลดทอนสัญญาณรบกวนจากไฟบ้านได้ดียิ่งขึ้น โดยการลดทอนสัญญาณรบกวนจากไฟบ้านจะทำทั้งที่ความถี่หลักที่ 50 เฮิรตซ์ และผลที่ได้จากการลดทอนสัญญาณรบกวนจะถูกแสดงผลที่หน้าจอแอลซีดี
DOI: 10.14457/cu.the.2013.1475
title: การศึกษาผลกระทบจากนโยบายการปรับอัตราค่าจ้างขั้นต่ำ 300 บาท ต่องานก่อสร้าง

description: จากนโยบายการปรับขึ้นค่าจ้างขั้นต่ำ 300 บาท ของรัฐบาล งานวิจัยเรื่องนี้มีวัตถุประสงค์เพื่อศึกษา 1) ศึกษาการเปลี่ยนค่าจ้างแรงงานก่อสร้าง 2) เพื่อประมาณการ ผลกระทบจากการเปลี่ยนแปลงของต้นทุนค่าแรงทางตรง 3) เพื่อศึกษาผลกระทบคุณภาพชีวิตและค่าตอบแทนของแรงงานก่อสร้าง 4) เพื่อศึกษาผลกระทบด้านการดำเนินงานก่อสร้างจากนโยบายปรับขึ้นค่าแรงงานในช่วง พ.ศ.2555 ถึง 2556 ตามความคิดเห็นของผู้มีส่วนเกี่ยวข้องในโครงการก่อสร้าง การวิจัยเรื่องนี้ใช้วิธีวิจัยแบบผสานวิธี ประเภทสามเส้า เครื่องมือที่ใช้ในการวิจัย ได้แก่ แบบสอบถาม และ การสัมภาษณ์เชิงลึกแบบไม่เป็นทางการ และแบบจำลองการปรับค่าแรง ขั้นตอนการเก็บข้อมูลด้วยแบบสอบถามและการสัมภาษณ์ ทำแบบคู่ขนานในช่วงระยะเวลาเดียวกัน กลุ่มตัวอย่างที่ใช้ศึกษาประกอบด้วยบุคลากรในงานก่อสร้าง 3 ฝ่ายคือ ผู้รับเหมา ผู้ควบคุมงาน และเจ้าของโครงการ สำหรับผู้ตอบแบบสอบถามชุดที่ 1 รวมจำนวนทั้งหมด 41คน สำหรับผู้ตอบแบบสอบถามชุดที่ 2 จำนวน 71 คน และเป็นการสัมภาษณ์เชิงลึกแบบไม่เป็นทางการ จำนวน 9 คน วิเคราะห์ข้อมูลด้วยสถิติบรรยาย ได้แก่ ค่าเฉลี่ย ค่าร้อยละ ส่วนเบี่ยงเบนมาตรฐาน สถิติทดสอบ ได้แก่ t-test dependent t-test one sample และสหสัมพันธ์ Phi สังเคราะห์ข้อมูลเชิงปริมาณและเชิงคุณภาพร่วมกันด้วยวิธีวิเคราะห์เนื้อหา Content Analysis ผลการวิจัยสรุปได้ดังนี้ 1) อัตราค่าจ้างแรงงานก่อสร้าง มีการปรับอัตราค่าแรงสูงขึ้นตามกันทุกตำแหน่ง 2) ผลกระทบด้านต้นทุนพบว่า ต้นทุนค่าแรงมีอัตราที่เพิ่มขึ้น ซึ่งผลการวิเคราะห์ต้นทุนด้วยแบบจำลองปรับราคาด้วยกรณีศึกษา มีค่าที่ต่ำกว่าความต้องการของผู้รับเหมาก่อสร้าง 3) ในภาพรวมแรงงานมีระดับคุณภาพที่ดีขึ้นเล็กน้อย อันเนื่องมาจากผลของรายได้ที่เพิ่มขึ้น แต่ในขณะเดียวกันต้องประสบกับค่าครองชีพที่ปรับสูงขึ้นตามอัตราค่าแรง แรงงานเริ่มมีภาระหนี้สินที่เพิ่มขึ้นตามมาด้วยเช่นกัน สุขภาพกายและสุขภาพจิตของแรงงานดีขึ้นจากความพึงพอใจกับรายได้ที่เพิ่มมากขึ้น ผลกระทบการดำเนินงานโครงการก่อสร้าง แบ่งออกเป็น 3 ช่วงคือ (1) ช่วงก่อนเริ่มโครงการ ผู้รับเหมาก่อสร้าง มีความระมัดระวังในเรื่องต้นทุนและค่าใช้จ่าย มีการเผื่อค่าความผันผวนไว้สูงกว่าปกติ (2) ช่วงระหว่างดำเนินโครงการก่อสร้าง เกิดผลกระทบกับกระแสเงินสด จากต้นทุนที่เพิ่มขึ้น ลดค่าใช้จ่ายด้วยการงดการทำงานล่วงเวลา ทำให้แรงงานขาดรายได้ (3) ช่วงส่งมอบงาน งานช้ากว่าแผนที่กำหนดไว้ การแก้ไขงานที่บกพร่องมีความล่าช้าไม่ผ่านการตรวจรับงาน และส่งมอบงานล่าช้ากว่ากำหนดเวลาในสัญญา
DOI: 10.14457/cu.the.2013.1476
title: การจำลองและการวิเคราะห์โรงไฟฟ้าพลังงานความร้อนร่วมจากแก๊สสังเคราะห์โดยกระบวนการแก๊สซิฟิเคชันของชีวมวล

description: งานวิจัยนี้ศึกษาโรงไฟฟ้าพลังงานความร้อนร่วมจากแก๊สสังเคราะห์โดยกระบวนการ แก๊สซิฟิเคชันของชีวมวล โดยใช้แก๊สซิไฟเออร์แบบฟลูอิดไดซ์เบด ที่สภาวะความดันบรรยากาศ ซึ่งใช้โปรแกรมสำเร็จรูปในการจำลองกระบวนการ โดยงานวิจัยนี้พิจารณาถึงชีวมวลเหลือทิ้งทางการเกษตรในประเทศไทยซึ่งมีปริมาณและศักยภาพในการใช้ผลิตไฟฟ้าได้ ศึกษาสภาวะที่เหมาะสมเพื่อให้ได้สมรรถนะของกระบวนการแก๊สซิฟิเคชันสูงสุด พลังงานไฟฟ้าสุทธิและประสิทธิภาพทางไฟฟ้าสูงสุด ตัวแปรดำเนินการที่ศึกษา คือ อุณหภูมิแก๊สซิไฟเออร์ ความดัน แก๊สซิไฟเออร์ อัตราส่วนของไอน้ำต่อชีวมวล (S/B) อัตราส่วนของอากาศต่อไอน้ำ (A/S) สัดส่วนการป้อนชีวมวลผสมและผลของชนิดชีวมวล ผลการศึกษาพบว่าการเปลี่ยนแปลงสภาวะตัวแปรดำเนินการมีผลกระทบต่อสมรรถนะของกระบวนการแก๊สซิฟิเคชัน องค์ประกอบของแก๊สสังเคราะห์ ค่าความร้อนของแก๊สสังเคราะห์ อัตราการไหลเชิงมวลของแก๊สสังเคราะห์ รวมถึงปริมาณไฟฟ้าสุทธิและประสิทธิภาพของระบบ เมื่อใช้ใบอ้อยเป็นวัตถุดิบป้อนจะให้ปริมาณไฟฟ้าสุทธิมากที่สุด และเมื่อใช้ฟางข้าวเป็นวัตถุดิบป้อนจะให้ประสิทธิภาพของระบบสูงที่สุด โดยทางเลือกที่ดีที่สุดในงานวิจัยนี้คือ การเลือกใบอ้อยเป็นวัตถุดิบป้อนปฏิบัติการในช่วงอุณหภูมิ แก๊สซิไฟเออร์ 600-900 องศาเซลเซียส อัตราป้อนไอน้ำต่อชีวมวล (S/B) เท่ากับ 0.75 และที่อัตราป้อนอากาศต่อไอน้ำ (A/S) น้อยที่สุด
DOI: 10.14457/cu.the.2013.1477
title: พัฒนาการของการประกอบธุรกิจธนาคารพาณิชย์ในลักษณะของ Universal Banking และกลไกทางกฏหมายในการคุ้มครองผู้บริโภค: บทเรียนจากความล้มเหลวของการคุ้มครองผู้บริโภคช่วงวิกฤติเศรษฐกิจการเงินในประเทศสหรัฐอเมริกา ปี ค.ศ. 2008

description: วิทยานิพนธ์ฉบับนี้ศึกษาวิเคราะห์ถึงพัฒนาการและโครงสร้างของการประกอบธุรกิจธนาคารพาณิชย์ในลักษณะของ universal banking ในประเทศสหรัฐอเมริกาในช่วงของระยะเวลาก่อนวิกฤติเศรษฐกิจการเงินหรือ subprime financial crisis 2008 และความล้มเหลวของกลไกการคุ้มครองผู้บริโภคที่ใช้บริการทางการเงินของธนาคารพาณิชย์อันมีส่วนสำคัญทำให้เกิดปัญหาวิกฤติดังกล่าวซึ่งมาจากรูปแบบของการประกอบธุรกิจธนาคารพาณิชย์ในลักษณะของ universal banking และพฤติกรรมของธนาคารพาณิชย์ในการนำเสนอบริการหรือผลิตภัณฑ์ทางการเงินในลักษณะของ predatory lending ที่เป็นการเอาเปรียบ สร้างความไม่เป็นธรรมและความเสียหายให้แก่ลูกค้าผู้บริโภคโดยเฉพาะลูกค้าผู้บริโภคที่มีความรู้ความเข้าใจทางการเงินค่อนข้างน้อยจนนำไปสู่ปัญหาวิกฤติสินเชื่ออสังหาริมทรัพย์และปัญหาวิกฤติเศรษฐกิจการเงินหรือ subprime financial crisis 2008 ตามมา นอกจากนั้นยังพบปัญหาการกำกับดูแลขององค์กรกำกับดูแลที่เกี่ยวข้องกับภาคการเงินที่กำกับดูแลกฎหมายคุ้มครองผู้บริโภคที่ใช้บริการทางการเงินกระจัดกระจายออกไป โดยที่ไม่มีองค์กรหลักที่มีบทบาทภารกิจในการคุ้มครองผู้บริโภคโดยเฉพาะและในบางกรณีที่บทบาทภารกิจขององค์กรกำกับดูแลดังกล่าวเกิดความขัดแย้งระหว่างภารกิจในการสร้างความมั่นคงและเสถียรภาพของธนาคารพาณิชย์ (bank safety & soundness) และภารกิจในการคุ้มครองผู้บริโภคที่ใช้บริการทางการเงิน (financial consumer protection) รวมถึงปัญหาการผ่อนคลายการปฏิบัติตามกฎเกณฑ์ของทางการขององค์กรกำกับดูแล (financial deregulation) จนก่อให้เกิดปัญหาการเลือกปฏิบัติตามกฎเกณฑ์ของทางการเกี่ยวกับการคุ้มครองผู้บริโภคที่ใช้บริการทางการเงินที่แตกต่างกันของผู้ประกอบธุรกิจธนาคารพาณิชย์และธุรกิจการเงินที่เป็นประโยชน์ (regulatory arbitrage) ซึ่งทำลายความสามารถในการแข่งขันที่เท่าเทียมกันของภาคอุตสาหกรรมธนาคารพาณิชย์และธุรกิจการเงินอื่น (level playing field) และกลไกการคุ้มครองลูกค้าผู้บริโภคที่ใช้บริการทางการเงินที่มีประสิทธิภาพ จากการศึกษาวิจัยยังพบอีกว่าในบริบทของประเทศไทยในปัจจุบันนี้มีรูปแบบและพัฒนาการของการประกอบธุรกิจธนาคารพาณิชย์ในลักษณะของ universal banking และกลไกการคุ้มครองลูกค้าผู้บริโภคที่ใช้บริการทางการเงินที่มีความสอดคล้องและเกิดขึ้นเช่นเดียวกันกับบทเรียนที่เกิดขึ้นในช่วงของวิกฤติเศรษฐกิจการเงินหรือ subprime financial crisis 2008 ดังนั้น เพื่อเป็นการป้องกันปัญหามิให้เกิดขึ้นในประเทศไทยจึงควรมีการสังเคราะห์เพื่อปรับปรุงกลไกในการคุ้มครองผู้บริโภคที่ใช้บริการทางการเงินตามบทเรียนและประสบการณ์ของประเทศสหรัฐอเมริกาดังกล่าวข้างต้นทั้ง 3 ด้านพร้อมกันคือด้านของธนาคารพาณิชย์และผู้ประกอบธุรกิจ ด้านกฎหมายและองค์กรกำกับดูแลและด้านลูกค้าผู้บริโภคที่ให้ความสำคัญกับการสร้างความรู้ความเข้าใจทางการเงินแก่ลูกค้าผู้บริโภค (financial literacy) ก็จะสามารถเป็นกลไก การคุ้มครองลูกค้าผู้บริโภคที่ใช้บริการทางการเงินที่มีประสิทธิภาพ อันเป็นสร้างความเชื่อมั่นแก่ลูกค้า (consumer confidence) และความมั่นคงของระบบตลาดการเงิน (market confidence) ภายใต้สภาพการประกอบธุรกิจธนาคารพาณิชย์ในลักษณะของ universal banking และสภาวะการแข่งขันที่สูงขึ้นของธุรกิจการเงินของประเทศไทย
DOI: 10.14457/cu.the.2013.1478
title: การปรับปรุงกระบวนการคลังสินค้าของบริษัทเครื่องดื่ม

description: วิทยานิพนธ์ฉบับนี้มีวัตถุประสงค์เพื่อวิเคราะห์กระบวนการที่เกี่ยวข้องกับการดำเนินงานในคลังสินค้าในอุตสาหกรรมเครื่องดื่มและหาสาเหตุของปัญหาที่เกิดขึ้นในกระบวนการของการดำเนินงาน พร้อมทั้งหาแนวทางในการปรับปรุงการดำเนินงานของคลังสินค้า เพื่อลดความผิดพลาดต่างๆ ที่เกิดขึ้น จากการสำรวจสภาพการดำเนินงานในปัจจุบันของคลังสินค้ากรณีศึกษาพบว่า ทางโรงงานมีผลิตภัณฑ์หลายประเภททำให้เกิดกิจกรรมในการดำเนินงานที่หลากหลาย จึงส่งผลให้เกิดข้อผิดพลาดในการขนส่งสินค้า จากการศึกษาพบว่าสาเหตุที่สำคัญเกิดจาก การส่งสินค้าเกินและการส่งสินค้าขาด โดยความผิดพลาดที่เกิดขึ้นเหล่านี้เกิดจากปัญหาในการดำเนินงานที่ไม่มีประสิทธิภาพในด้านต่างๆ เช่น การปฏิบัติงานของพนักงาน การทำงานที่ซ้ำซ้อน การสื่อสารภายในคลังสินค้าเป็นต้น งานวิจัยฉบับนี้จึงเริ่มต้นจากการศึกษากระบวนการดำเนินงานในคลังสินค้าและสภาพทั่วไปของโรงงาน เพื่อทำการวิเคราะห์ความสัมพันธ์ของหน้าที่ในระบบงานด้วยผังระบบงาน (Integration Definition for Function Modeling; IDEF0) โดยที่ IDEF0 เป็นเครื่องมือที่ใช้ในการวาดแผนภาพกระบวนการธุรกิจ เพื่อนำไปสู่การปรับปรุงและวิเคราะห์ สำหรับการปรับปรุงวิธีการทำงานเพื่อลดความผิดพลาดที่เกิดขึ้นจะอาศัยเทคนิค ECRS ผลที่ได้รับหลังจากการดำเนินการปรับปรุงพบว่าความผิดพลาดในการส่งสินค้ากรณีการส่งสินค้าเกินลดลง 41.92 % และสาเหตุของการส่งสินค้าขาดลดลง 44.68 %
DOI: 10.14457/cu.the.2013.1479
title: การประเมินการตอบสนองทางอารมณ์ของผู้ใหญ่ตอนต้นต่อภาพเอกรงค์

description: งานวิจัยนี้ศึกษาการตอบสนองทางอารมณ์ต่อภาพเอกรงค์ (monochromatic images) ที่มีระดับความสว่างแตกต่างกัน โดยเลือกภาพตัวอย่างจากฐานข้อมูลภาพ IAPS (International Affective Picture System) จำนวน 108 ภาพ ซึ่งแบ่งเป็น 3 กลุ่ม ได้แก่ กลุ่มภาพที่ให้อารมณ์ด้านบวก (positive) กลุ่มภาพที่ให้อารมณ์ปกติ (neutral) และกลุ่มภาพที่ให้อารมณ์ด้านลบ (negative) กลุ่มละ 36 ภาพ นำภาพทั้งหมดมาทำการเปลี่ยนเป็นภาพเอกรงค์สีน้ำเงิน สีแดง สีเหลือง และขาวดำ สีละ 27 ภาพ จากนั้นปรับระดับความสว่างให้มีความแตกต่างกัน 3 ระดับ ระดับละ 9 ภาพ คือ ความสว่างเท่าเดิม ความสว่างลดลง 10% จากความสว่างเดิม และความสว่างเพิ่มขึ้น 10% จากความสว่างเดิม ให้ผู้สังเกตดูภาพบนจอคอมพิวเตอร์เป็นเวลา 5 วินาที ในห้องมืด จากนั้นให้ผู้สังเกตประเมินการตอบสนองทางอารมณ์ 2 ด้าน คือ valence (ความพึงพอใจ) และ arousal (ความตื่นเต้น) ด้วยแบบประเมิน SAM (Self-Assessment Manikin) ที่มีระดับของคะแนน 1-9 คะแนน นำค่าที่ได้มาเปรียบเทียบกับค่าจากฐานข้อมูลภาพ IAPS ผลการทดลองพบว่า คะแนนด้าน valence ของภาพ negative มีค่ามากกว่าคะแนนจากฐานข้อมูลภาพ IAPS และภาพ positive มีค่าน้อยกว่าคะแนนจากฐานข้อมูลภาพ IAPS ส่วนคะแนนด้าน arousal ของภาพทั้ง 3 กลุ่มมีค่าน้อยกว่าคะแนนจากฐานข้อมูลภาพ IAPS ระดับความสว่างไม่มีความแตกต่างอย่างมีนัยสำคัญกับฐานข้อมูลภาพในกลุ่มภาพ neutral ทั้งด้าน valence และ arousal
DOI: 10.14457/cu.the.2013.1480
title: การติดตามวัตถุที่เคลื่อนที่โดยใช้หุ่นยนต์พิกัดฉาก 3 แกนอาศัยการขับเคลื่อนเชิงภาพ

description: งานวิจัยนี้เป็นการนำระบบควบคุมการขับเคลื่อนเชิงภาพ (Visual Servo Control) มาทำงานร่วมกับหุ่นยนต์พิกัดฉาก เพื่อทำการติดตามวัตถุเป้าหมายที่เคลื่อนที่ใน 2 มิติ โดยอาศัยการมองเห็นจากกล้องซึ่งจะทำหน้าที่เป็นอุปกรณ์ตรวจรู้เพื่อระบุพิกัดตำแหน่งของวัตถุเป้าหมายที่ต้องการติดตาม โดยนำข้อมูลภาพที่ได้จากกล้องไปทำการคำนวณหาพิกัดตำแหน่งที่แท้จริงของเป้าหมายในภาพ แล้วนำมาแปลงเป็นคำสั่งของระบบป้อนกลับสำหรับควบคุมการขับเคลื่อนของหุ่นยนต์พิกัดฉาก ให้สามารถติดตามวัตถุเป้าหมายที่เคลื่อนที่ได้ในเวลาจริง ในการทดลองนี้จะใช้กล้องตัวเดียวในการจับภาพ และระบุพิกัดตำแหน่งของวัตถุเป้าหมายที่ต้องการติดตามด้วยกระบวนการแคมชิฟ (CAMshift : Continuously Adaptive Mean Shift) ซึ่งจะใช้ค่าความน่าจะเป็นของสีของวัตถุเป้าหมายมาใช้ในการติดตาม และสามารถติดตามวัตถุเป้าหมายที่มีการเปลี่ยนแปลงรูปร่างที่ปรากฏในภาพได้ จากนั้นเมื่อทราบพิกัดตำแหน่งที่แท้จริงของวัตถุเป้าหมายแล้ว หุ่นยนต์พิกัดฉากจะเคลื่อนที่ติดตามวัตถุเป้าหมายที่กล้องติดตามอยู่ได้ ในงานวิจัยนี้ได้ทำการทดสอบแบบต่างๆ เพื่อยืนยันประสิทธิภาพระบบการติดตามวัตถุด้วยภาพโดยที่วัตถุเป้าหมายมีการเปลี่ยนแปลงขนาดและรูปร่าง การถูกบดบังบางส่วน และการติดตามวัตถุโดยใช้หุ่นยนต์พิกัดฉาก 3 แกนอาศัยการขับเคลื่อนเชิงภาพ จากงานวิจัยนี้จะได้โปรแกรมสำหรับควบคุมหุ่นยนต์พิกัดฉากให้สามารถติดตามวัตถุที่เคลื่อนที่และอยู่นิ่งกับที่โดยอาศัยการขับเคลื่อนเชิงภาพแบบเวลาจริง และสามารถนำไปประยุกต์ใช้กับงานที่มีความสลับซับซ้อนมากขึ้นได้อีกต่อไป
DOI: 10.14457/cu.the.2013.1481
title: การวิเคราะห์ไฟไนต์อิลิเมนต์ของเสถียรภาพด้านหน้าอุโมงค์แบบไม่ระบายน้ำในดินเหนียว

description: วิทยานิพนธ์นี้นำเสนอการศึกษาเสถียรภาพด้านหน้าอุโมงค์แบบไม่ระบายในดินเหนียว การศึกษานี้ ดำเนินการโดยใช้การวิเคราะห์ไฟไนต์อิลิเมนต์แบบ 2 มิติ และ 3 มิติ การวิเคราะห์แบบ 2 มิติถูกประยุกต์ใช้กับหน้าตัดตามขวางและหน้าตัดตามยาว ในขณะที่การวิเคราะห์แบบ 3 มิติ ถูกประยุกต์ใช้กับรูปทรงเรขาคณิตแบบ 3 มิติ สถานะของการวิบัติหรือการพังทลายในการวิเคราะห์ไฟไนต์อิลิเมนต์ ได้โดยการประมาณจาก การใช้หลักการลดทอนกำลังในการหาอัตราส่วนความปลอดภัยของเสถียรภาพแบบไม่ระบายน้ำ หน้าตัดตามขวางและตามยาวไม่พิจารณาดาดอุโมงค์ในแบบจำลอง แต่แบบ 3 มิติจำลองให้ดาดอุโมงค์เป็นแบบแข็งเกร็ง พร้อมกับมีพื้นผิวสัมผัสแบบขรุขระสมบูรณ์ ดินเหนียวถูกจำลองให้เป็นวัสดุแบบมอร์-คูลอมบ์ในขณะที่กำลังรับแรงเฉือนแบบไม่ระบายน้ำพิจารณาให้คงที่ หรือเพิ่มขึ้นตามความลึกแบบเชิงเส้น ผลเฉลยเชิงตัวเลขถูกนำเสนอในรูปของชารต์เสถียรภาพของพารามิเตอร์ไร้มิติ การเปรียบเทียบระหว่างผลเฉลยที่ผ่านมากับการศึกษานี้แสดงให้เห็นว่าส่วนใหญ่มีความสอดคล้องเป็นอย่างยิ่งทั้งในกรณีปัญหา 2 มิติ และ 3 มิติ นอกจากนั้น การวิเคราะห์เสถียรภาพด้านหน้าอุโมงค์ในชั้นดินกรุงเทพมหานครได้ถูกดำเนินการประยุกต์ใช้จริงด้วยเช่นกัน ได้สามผลงานใหม่ที่สำคัญจากงานวิจัยนี้ต่อองค์ความรู้เดิมที่มีในอดีตที่ผ่านมาสำหรับเสถียรภาพด้านหน้าอุโมงค์ อย่างแรกคือการศึกษานี้ได้มีการตรวจสอบผลกระทบ 3 มิติของอัตราส่วนความปลอดภัย ซึ่งมีค่าประมาณ 2.5 และ 1.8 ของหน้าตัดตามขวางและหน้าตัดตามยาวตามที่ได้วิเคราะห์มาตามลำดับ อย่างที่สองคือการศึกษานี้ได้นำเสนอสมการเซมิ-เอมพิริคัล จากการปรับเส้นโค้ง ซึ่งมีความถูกต้องแม่นยำกับข้อมูลจากผลเฉลยเชิงตัวเลข โดยผลเฉลยที่ได้จากการวิเคราะห์ปัญหาเสถียรภาพในทางปฏิบัติสามารถหาได้ง่ายและถูกต้องแม่นย่ำโดยปราศจากการใช้ชารต์เสถียรภาพ สุดท้ายคือการทรุดตัวสูงสุดบนพื้นผิวดินอาจประมาณได้โดยการใช้ความสัมพันธ์ที่ถูกนำเสนอบนพื้นฐานของการทำนายอัตราส่วนความปลอดภัยจากสมการที่ได้นำเสนอมาแล้วข้างต้น
DOI: 10.14457/cu.the.2013.1482
title: Investment Strategy for Land Owner

description: Amara & Sons Co., Ltd. (A&S) is a small family company in Thonglor area with 30 years of experience in sports club and office/housing rental business. As management changes from generation to generation, business practice also changes and business expansion is being explored. Within the available site, various types of real estate developments are analyzed, and a service apartment project has been conceptualized to be A&S’ next project by dividing into two phases. Real estate market in Thonglor area has been rising steadily, and with A&S’ already available sports club, serviced apartment is believed to take A&S toward cash solvency. Investment strategy study is done to find which product type should to be offered and at its appropriate price based on competitor benchmarking. This study shows that A&S should be able to start the second phase of the project by setting the unit price marginally above the average market rate. At 50 percent occupancy rate, the bank loan will not be needed if A&S is willing to wait one year after the completion of the first phase. With this serviced apartment, A&S should achieve the cash solvency which will allow A&S to explore further real estate developments in the growing Thonglor area.
DOI: 10.14457/cu.the.2013.1483
title: การแยกไอออนสังกะสีจากน้ำทิ้งอุตสาหกรรมด้วยเยื่อแผ่นเหลวที่พยุงด้วยเส้นใยกลวง

description: งานวิจัยนี้ศึกษาการแยกไอออนสังกะสีจากน้ำทิ้งอุตสาหกรรมของกระบวนการเคลือบสังกะสีฟอสเฟตด้วยเยื่อแผ่นเหลวที่พยุงด้วยเส้นใยกลวงตัวแปรที่ศึกษา ได้แก่ ชนิดของสารสกัด ความเป็นกรด-เบสของสารละลายป้อน ความเข้มข้นของสารสกัด ความเข้มข้นของสารละลายนำกลับ อัตราการไหลของสารละลายป้อนและสารละลายนำกลับผลของตัวทำละลายที่ส่งผลต่อประสิทธิภาพการสกัดและการนำกลับ อายุการใช้งานของเยื่อแผ่นเหลว ความเข้มข้นเริ่มต้นของไอออนสังกะสีในสารละลายป้อนและอุณภูมิที่ส่งผลต่อประสิทธิภาพการสกัดและการนำกลับ ผลงานวิจัยพบว่า D2EHPA ในตัวทำละลายโทลูอีนมีความเหมาะสมที่สุด ณ สภาวะที่ดีที่สุดให้ผลร้อยละการสกัดที่ 91 และร้อยละการนำกลับที่ 56 ภายใต้อายุการใช้งานที่สามารถยอมรับได้ที่ 210 นาที ซึ่งสภาวะดังกล่าวประกอบด้วยค่าความเป็นกรด-เบสของสารละลายป้อนเท่ากับ 2.5 ความเข้มข้นของสารสกัด D2EHPA ในตัวทำละลายโทลูอีนที่ความเข้มข้นร้อยละ 8.3 โดยปริมาตร ความเข้มข้นของสารละลายนำกลับกรดซัลฟูริกเท่ากับ 0.125 โมลต่อลิตร และอัตราการไหลของสารละลายป้อนและสารละลายนำกลับเท่ากันเท่ากับ 100 มิลลิลิตรต่อนาทีนอกจากนั้นพบว่าชนิดของตัวทำละลายมีผลต่อค่าสัมประสิทธิ์การกระจาย (D) ค่าสัมประสิทธิ์การซึมผ่าน (P)ค่าสัมประสิทธิ์การถ่ายเทมวลในสารละลายป้อน (kf) และค่าสัมประสิทธิ์การถ่ายเทมวลในเยื่อแผ่นเหลว (km)ซึ่งค่าทั้งหมดนั้นมีความสัมพันธ์กับค่าความมีขั้วของตัวทำละลาย โดยตัวทำละลายทั้งหมดที่ทำการศึกษาพบว่าขั้นตอนควบคุมอัตราการถ่ายเทมวลคือ การแพร่ซึมของไอออนสารประกอบเชิงซ้อนของสังกะสีและ D2EHPA ผ่านชั้นของสารละลายเยื่อแผ่นเหลว ผลลัพธ์ของสารละลายป้อนเมื่อผ่านเยื่อแผ่นเหลวที่พยุงด้วยเส้นใยกลวง มีค่าความเข้มข้นของไอออนสังกะสีต่ำกว่าค่ามาตรฐานกำหนดน้ำทิ้งของอุตสาหกรรมประเทศไทย และผลลัพธ์ของสารละลายนำกลับที่ได้สามารถนำไปใช้เป็นสารตั้งต้นตัวเติมในกระบวนชุบโลหะ
DOI: 10.14457/cu.the.2013.1484
title: การแยกแบบคัดเลือกอิแนนทิโอเมอร์ของกรดแลคติกด้วยเยื่อแผ่นเหลวที่พยุงด้วยเส้นใยกลวง

description: งานวิจัยนี้ศึกษาการแยกแบบคัดเลือกอิแนนทิโอเมอร์ของกรดแลคติกจากสารละลาย ราซิมิก (racemic mixture) ด้วยเยื่อแผ่นเหลวที่พยุงด้วยเส้นใยกลวงด้วยสารสกัดชนิดไครัล (+)-(O,O’-Dibenzoyl-(2S,3S)-tartaric acid ((+)-DBTA) ละลายอยู่ในสารละลายอินทรีย์ และสารละลายนำกลับน้ำกลั่น ลักษณะการไหลของสารละลายป้อนและสารละลายนำกลับเป็นแบบไหลสวนทางกัน ปัจจัยต่างๆที่ศึกษา ได้แก่ ความเป็นกรด-เบสของกรดแลคติกในสารละลายป้อน ความเข้มข้นเริ่มต้นของกรดแลคติกในสารละลายป้อน ความเข้มข้นของสารสกัด อัตราการไหลของสารละลายป้อนและสารละลายนำกลับและจำนวนรอบในการปฏิบัติการ จากผลการทดลองพบว่าสารสกัดชนิดไครัล (+)-DBTA สามารถแยกแบบคัดเลือก อิแนนทิโอเมอร์ของสารละลายกรดแลคติกที่สังเคราะห์จากสารผสมราซิมิกของดี-แอลแลคติกแอซิดด้วยระบบเยื่อแผ่นเหลวที่พยุงด้วยเส้นใยกลวงได้ โดยภาวะที่เหมาะสม คือ ค่าความเป็นกรด-เบสในสารละลายป้อนเท่ากับ 4 ความเข้มข้นเริ่มต้นของสารละลายดี-แอลแลคติกแอซิด 6 มิลลิโมลต่อลิตร ความเข้มข้นของสารสกัดชนิดไครัล (+)-DBTA 4 มิลลิโมลต่อลิตร อัตราการไหลเท่ากันของสารละลายป้อนและสารละลายนำกลับ เท่ากับ 100 มิลลิลิตรต่อนาที การถ่ายโอนเพื่อแยกแบบคัดเลือกอิแนนทิโอเมอร์ของดี-แอลแลคติกแอซิดจากวัฎภาคสารละลายป้อนไปยังวัฎภาคสารละลายนำกลับถูกถ่ายโอนด้วยสารสกัดชนิดไครัลที่ละลายในตัวทำละลายออกทานอลมีประสิทธิภาพในการแยกแบบคัดเลือกอิแนนทิโอเมอร์ของกรดแลคติก ร้อยละของการสกัด และร้อยละของการนำกลับ และร้อยละส่วนเกินอิแนนทิโอเมอร์ของแลคติกแอซิด มีค่าเท่ากับ 77.22, 73.98 และ 55.71 ตามลำดับ
DOI: 10.14457/cu.the.2013.1485
title: Cholienesterase inhibitors from Citrus hystrix DC

description: Ten compounds were obtained from the leaf and root extracts of Citrus hystrix. Structural elucidation of all isolated compounds were performed by NMR data and compared with the published data. Hesperidin (1) and neohesperidin (2) were afforded from the BuOH extract whereas alkyl alcohol (3) and oxypeucedanin hydrate (4) were also obtained from the dichloromethane extract of C. hystrix leaves. The root extract of this plant gave limonin (5), xanthyletin (6), crenulatin (7), 5-hydroxynoracronycine (8), citracridone-I (9) and umbelliferone (10). All isolated compounds were tested for their anti-acetylcholinesterase (AChE) and butyrylcholinesterase (BChE) activities. The results found that most of them showed low to moderate inhibition in dose-dependent manners. The IC50 value towards AChE of neohesperidin (2) was 160.1 μM, and that of oxypeucedanin hydrate (4) towards BChE was 260.8 μM. Xanthyletin (6) showed the highest inhibition towards AChE and BChE with IC50 value of 116.2 and 37.4 μM, respectively, with a mixed inhibitory mode towards BChE. The BChE inhibitory activity and mode of inhibition of xanthyletin were reported for the first time.